Suvi, mis sel aastal on väga kesine olnud, päikest vähe, rohkem vihma ja meenutas rohkem sügist, on selleks aastaks läbi saanud . See on olnud väsitav aeg. Suvine lisatöö, millest varem kirjutanud olen, on samuti nüüdseks läbi. Juba kaks nädalavahetust pole seda tööd enam olnud . Ma ei mäleta isegi, millal viimati nii korralikult magada sain. Nii hea tunne oli. Plika üritas mind isegi üles ajada: “Issi, ärka üles!”
Ei, issi ei ärganud, sest issi oli nii-nii väsinud, nii-nii väsinud . Ning nii tudusin veel tunde edasi. Lihtsalt nii väss olin, et magasin kindlasti välja suurema osa sellest, mis suvel magamata jäi. Võib-olla mõjutas seda kõike ka õues olnud sombune ja vihmane ilm;
Nüüd aga, kui kaks nädalat esimesest vabast päevast möödas, saan valmis vorpida teise postituse pardakaamerasse salvestunud erinevatest juhtumitest, mis peale esimese samalaadse postituse (ebaregulaarne liikluskultuur) tegemist peale jäänud on. Aga mis siin enam. Alustame!
Esimene kaamerasse jäädvustunud klipis on peategelaseks Maxima parklas osaliselt kõnniteel parkinud mersu kaubik. Olgem ausad, tegelikult pole see klipp midagi erilist, aga kuna peale ta jäi ning seal ei ole niimoodi parkimist lubavat märki, siis sai see peale jäetud. Ja täpsustuseks mainin, et kohati usun juhist arusaavat, miks ta otsustas just nii parkida – Mercedes-Benz 4Matic on üpriski priske masin ja pikk, mistõttu tõenäoliselt juht eeldas, et kahejooneline ala jääb nii pikale kaubikule väikseks;
#000008
Ühesuunalisel teel vastassuunas sõitev sõiduk
#000009
Teine kaader on eriline eelkõige ja peamiselt seetõttu, et tüüp sõitis mulle vastu ühesuunalisel teel vastassuunas. Video ja sama tänavavaate (Google maps tänavavaade) teisest otsast ehk sellelt poolt, kuhu ma suundusin, lisasin ekraanitõmmise. Lisatud pildil, mis on allolevas videos eraldi aknas paremal pool ja sellest tekstis vasakul pool, on näha, et uhke mersu eiras märki 331 ehk “Sissesõidu keeld”, mis keelab kõikide sõidukite edasisõidu. Arvatavasti on tee tehtud ühesuunaliseks sellepärast, et peatee, mida mööda mina tulin, on üsna kurviline, mis on videos selgelt näha, ning tulles vastupidises suunas, nagu antud juht, siis on avarii tekkimine väga suure tõenäosusega, kuna vasakult lähenevat sõidukit kurvi tõttu pole näha. Ja siis kui märkad, on juba hilja. Paraku paljud sellest keelavast ümmargusest punasest keelumärgist välja ei tee, isegi jalgrattureid ei koti, kuigi see kehtib ka neile;
Järgmine lõik on pärit väga vihmasest päevast, mil otsustasin töölt kojub sõita mööda Pika tänava teed. See on taaskord üks sellistest näidetest, kus kaamera moonutab väga palju vahemaad auto ja teise liikleja vahel. Tegelikult oli auto ja teed ületada tahtnud noormehe vahe üsna pisike, mistõttu on sellised olukorrad äärmiselt ohtlikud.
Tunnistan ausalt, et ma ei ole ise parem ja samuti ületan teed kohas (kohtades), kus seda tegelikult ei tohiks. Küll aga üritan vältida kurvilisi kohti, sest tean, et kurvi tagant sõitev juht ei näe ega oska mind oodata. Selliseid kohti oleks parem vältida. Kusjuures ei tasuks unustada, et märja asfaldiga on peatumine keerulisem, kuna teekate on märg ja seetõttu võib olla libe;
#000010
Teavituste saamiseks uute postituste kohta kirjutage allolevasse lahtrisse enda e-posti aadress ja klikake "Tellin"
#000014
KülastatavusKokku on blogis 13 külalist.
Enim külalisi blogis oli 21. veebruar 2021 @ 17:50, kui neid oli 393
#000015